પરેલમાં હિંદમાતા સિનેમા પાસે ક્રિસ્ટલ ટાવરમાં બુધવારે સવારે 8 વાગે આગ લાગી ગઈ. આગ બિલ્ડિંગના 12 માં માળ પર લાગેલી હતી જેમાં 10 વર્ષની જેન સદાવર્ત પણ પોતાના પરિવાર સાથે ફસાઈ ગઈ હતી. જ્યાં આવી મુશ્કેલ ઘડીમાં લોકો કંઈ પણ વિચારવા સમજવા અસમર્થ થઈ જાય છે ત્યાં આ 10 વર્ષની બાળકી જેનની સૂઝબૂઝથી પરિવાર અને પડોશીઓના જીવ બચાવી શકાયા. મુંબઈ મિરરના જણાવ્યા અનુસાર 12 માં માળે જેવી આગ લાગી કે તરત જ ધૂમાડો વધવાનું શરૂ થઈ ગયુ. જેને ઘરમાંથી થોડા કપડા લીધા અને તેને પાણીથી ભીના કરી દીધા.